PMIndiaData/PMIndiaSum huggingface dataset:
ମାନବ ଚାଲାଣ (ନିରାକରଣ, ସୁରକ୍ଷା ଏବଂ ଥଇଥାନ) ଆଇନ, 2018କୁ କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ମାନବ ଚାଲାଣ (ନିରାକରଣ, ସୁରକ୍ଷା ଏବଂ ଥଇଥାନ) ଆଇନ, 2018 ସଂସଦରେ ଉପସ୍ଥାପନ ପ୍ରସ୍ତାବକୁ ଅନୁମୋଦନ କରାଯାଇଛି । ଏହି ଆଇନରେ ନିମ୍ନୋକ୍ତ ବୈଶିଷ୍ଟ୍ୟ ରହିଛି:- 1. ନିରାକରଣ, ଉଦ୍ଧାର ଏବଂ ଥଇଥାନ ଉଦ୍ଦେଶ୍ୟରେ ମାନବ ଚାଲାଣ ସମସ୍ୟାର ସମାଧାନ । 2. ମାନବ ଚାଲାଣର ପରିବର୍ଦ୍ଧିତ ସ୍ୱରୂପ, ଯେପରିକି ଶ୍ରମିକ, ଭିକ୍ଷାବୃତ୍ତି, ନିର୍ଦ୍ଧାରିତ ସମୟ ପୂର୍ବରୁ ଯୌନ ପରିପକ୍ୱତା ହାସଲ କରିବା ଲାଗି ରାସାୟନିକ ପଦାର୍ଥ କିମ୍ବା ହରମୋନ୍ ଉପଯୋଗ କରିବା, ଜୋରଜବରଦସ୍ତ ବିବାହ ଉଦ୍ଦେଶ୍ୟରେ ବିବାହ ପୂର୍ବରୁ କିମ୍ବା ବିବାହ ପରେ ମହିଳା ଏବଂ ଝିଅ ପିଲାଙ୍କ ଚାଲାଣ ଭଳି ମାନବ ଚାଲାଣକୁ ପ୍ରତିହତ କରିବା । 3. ମାନବ ଚାଲାଣକୁ ପ୍ରୋତ୍ସାହନ ଏବଂ ସହଯୋଗ କରିବା ଲାଗି ଦଣ୍ଡବିଧାନ । ଜାରି ହୋଇନଥିବା, ଜାଲ୍ ଏବଂ ନକଲି ପ୍ରମାଣପତ୍ର ପ୍ରସ୍ତୁତ କରିବା, ଛାପିବା, ବାଂଟିବା, ପଞ୍ଜିକରଣ କରିବା କିମ୍ବା ସରକାରୀ ଆବଶ୍ୟକତା ଅନୁପାଳନର ପ୍ରମାଣ ରୂପରେ ଷ୍ଟିକର ଏବଂ ସରକାରୀ ଏଜେନ୍ସିରୁ ମଞ୍ଜୁରି ଏବଂ ଆବଶ୍ୟକ କାଗଜପତ୍ର ପ୍ରାପ୍ତ କରିବା ଲାଗି ଜାଲିଆତି କରୁଥିବା ବ୍ୟକ୍ତିଙ୍କ ପାଇଁ ଦଣ୍ଡବିଧାନର ବ୍ୟବସ୍ଥା ରହିଛି । 4. ପୀଡ଼ିତ / ସାକ୍ଷୀ ଏବଂ ଅଭିଯୋଗକାରୀଙ୍କ ପରିଚୟ ପ୍ରକଟ କରାନଯାଇ ଗୋପନୀୟତା ରକ୍ଷା କରିବା । ପୀଡ଼ିତଙ୍କ ଗୋପନୀୟତା ଏବଂ ତାଙ୍କର ବୟାନ ଭିଡ଼ିଓ କନଫରେନ୍ସିଂ ଜରିଆରେ ରୁଜ୍ଜୁ କରାଯାଇ ବଜାୟ ରଖାଯିବ । (ଏହାଦ୍ୱାରା ସୀମାପାର ଏବଂ ଆନ୍ତଃରାଜ୍ୟ ଅପରାଧ ମୁକାବିଲାରେ ସହାୟତା ମିଳିପାରିବ) 5. ସମୟବଦ୍ଧ ପ୍ରକ୍ରିୟାରେ ଆଇନଗତ ଶୁଣାଣି ଏବଂ ପୀଡ଼ିତଙ୍କୁ ଫେରାଇଦେବା-ଅଭିଯୋଗ ହେବାର ତାରିଖ ଠାରୁ ଗୋଟିଏ ବର୍ଷ ମଧ୍ୟରେ । 6. ଉଦ୍ଧାର କରାଯାଇଥିବା ଲୋକମାନଙ୍କୁ ତ୍ୱରିତ ସୁରକ୍ଷା ଏବଂ ସେମାନଙ୍କର ଥଇଥାନ । ପୀଡ଼ିତଙ୍କୁ ଶାରୀରିକ, ମାନସିକ ଆଘାତର ମୁକାବିଲା ଲାଗି ପୀଡ଼ିତଙ୍କୁ 30 ଦିନ ମଧ୍ୟରେ ଅନ୍ତରୀଣ ସହାୟତା ଲାଗି ଯୋଗ୍ୟ ଅଟନ୍ତି ଏବଂ ଅଭିଯୋଗପତ୍ର ଦାଖଲ ହେବାର ତାରିଖ ଠାରୁ 60 ଦିନ ମଧ୍ୟରେ । 7. ପୀଡ଼ିତଙ୍କ ଥଇଥାନ ଅଭିଯୁକ୍ତ ବିରୋଧରେ ଅପରାଧିକ କାର୍ଯ୍ୟାନୁଷ୍ଠାନ ଆରମ୍ଭ ହେବା କିମ୍ବା ମାମଲାର ରାୟ ଉପରେ ନିର୍ଭର କରିନଥାଏ । 8. ପ୍ରଥମ ଥର ଲାଗି ଥଇଥାନ ପାଣ୍ଠି ନିର୍ମାଣ କରାଯାଇଛି । ଏହାର ଉପଯୋଗ ପୀଡ଼ିତଙ୍କ ଶାରୀରିକ, ମନୋବୈଜ୍ଞାନିକ ଏବଂ ସାମାଜିକ ଯତ୍ନ ଲାଗି ହେବ । ଏଥିରେ ତାଙ୍କର ଶିକ୍ଷା, ଦକ୍ଷତା ବିକାଶ, ସ୍ୱାସ୍ଥ୍ୟ ଯତ୍ନ, ମନୋବୈଜ୍ଞାନିକ ସମର୍ଥନ, ଆଇନଗତ ସହାୟତା ଏବଂ ସୁରକ୍ଷିତ ନିବାସ ଆଦି ସାମିଲ ରହିଛି । 9. ମାମଲାର ଦ୍ରୁତ ଶୁଣାଣି ଲାଗି ପ୍ରତ୍ୟେକ ଜିଲ୍ଲାରେ ସ୍ୱତନ୍ତ୍ର ଅଦାଲତ । 10. ଏହି ଆଇନ ଜିଲ୍ଲା, ରାଜ୍ୟ ଏବଂ କେନ୍ଦ୍ରୀୟ ସ୍ତରରେ ସମର୍ପିତ ସଂସ୍ଥାଗତ ଢାଂଚା ନିର୍ମାଣ କରୁଛି । ଏହା ମାନବ ଚାଲାଣର ନିରାକରଣ, ସୁରକ୍ଷା ଯାଂଚ ଏବଂ ଥଇଥାନ କାର୍ଯ୍ୟ ଲାଗି ଉତ୍ତରଦାୟୀ ରହିବ । ଜାତୀୟ ତଦନ୍ତକାରୀ ସଂସ୍ଥା (ଏନଆଇଏ) ଗୃହ ମନ୍ତ୍ରଣାଳୟ ଅଧୀନ ଜାତୀୟ ସ୍ତରରେ ମାନବ ଚାଲାଣ ନିରୋଧୀ ବ୍ୟୁରୋର କାର୍ଯ୍ୟ କରିବ । 11. ଦଣ୍ଡ ସର୍ବନିମ୍ନ 10ବର୍ଷ ସଶ୍ରମ କାରାଦଣ୍ଡରୁ ଆଜୀବନ କାରଦଣ୍ଡ କରାଯାଇଛି ଏବଂ ଏକ ଲକ୍ଷ ଟଙ୍କାରୁ କମ୍ ଜୋରିମାନା ଦଣ୍ଡର ବ୍ୟବସ୍ଥା ନାହିଁ । 12. ଜାତୀୟ ଏବଂ ଅନ୍ତର୍ଜାତୀୟ ସ୍ତରରେ ସଂଗଠିତ ଅପରାଧ ଗୋଷ୍ଠୀକୁ ଭାଙ୍ଗିବା ଲାଗି ସମ୍ପତ୍ତି ଜବତ ଏବଂ ଅପରାଧରୁ ମିଳୁଥିବା ଅର୍ଥ ଜବତ କରିବାର ବ୍ୟବସ୍ଥା । 13. ଏହି ଆଇନ ଅପରାଧର ଅନ୍ତର୍ଜାତୀୟ ସ୍ୱଭାବରୁ ବ୍ୟାପ ଭାବେ ମୁକାବିଲା କରୁଛି । ଜାତୀୟ ମାନବ ଚାଲାଣ ନିରୋଧୀ ବ୍ୟୁରୋ ବିଦେଶୀ ରାଷ୍ଟ୍ର ଏବଂ ଅନ୍ତଃରାଷ୍ଟ୍ରୀୟ ସଂଗଠନର ଅଧିକାରୀମାନଙ୍କ ସହିତ ଅନ୍ତର୍ଜାତୀୟ ସ୍ତରରେ ତାଳମେଳ ପ୍ରତିଷ୍ଠା କରିବ, ତଦନ୍ତରେ ଅନ୍ତର୍ଜାତୀୟ ସହାୟତା ପ୍ରଦାନ କରିବ, ପ୍ରମାଣ ଏବଂ ସାମଗ୍ରୀ, ସାକ୍ଷୀଙ୍କ ଆନ୍ତଃରାଜ୍ୟ, ସୀମାପାର ସ୍ଥାନାନ୍ତରଣରେ ସହାୟତା କରିବ ଏବଂ ନ୍ୟାୟିକ କାର୍ଯ୍ୟାନୁଷ୍ଠାନରେ ଆନ୍ତରାଜ୍ୟ ଏବଂ ଅନ୍ତର୍ଜାତୀୟ ଭିଡିଓ କନଫରେନ୍ସିଙ୍ଗରେ ସହାୟତା କରିବ । ଏଠାରେ ସୂଚନାଯୋଗ୍ୟ ମାନବ ଚାଲାଣ ନାଗରିକଙ୍କ ମୌଳିକ ଅଧିକାରକୁ କ୍ଷୂର୍ଣ୍ଣ କରୁଥିବା ସବୁଠୁ ବଡ଼ ସଂଗଠିତ ଅପରାଧ । ଏହି ଅପରାଧର ମୁକାବିଲା କରିବା ଲାଗି ବର୍ତ୍ତମାନ ସୁଦ୍ଧା କୌଣସି ସ୍ୱତନ୍ତ୍ର ଆଇନ ନାହିଁ । ଏହାକୁ ଦୃଷ୍ଟିରେ ରଖି ମାନବ ଚାଲାଣ (ନିରାକରଣ, ସୁରକ୍ଷା ଏବଂ ପୁନର୍ବାସ) ଆଇନ, 2018 ପ୍ରସ୍ତୁତ କରାଯାଇଛି ।
ଅକ୍ଷୟ ଶକ୍ତି କ୍ଷେତ୍ରରେ ସହଯୋଗ ନେଇ ଭାରତ ଡେନମାର୍କ ମଧ୍ୟରେ ରାଜିନାମାକୁ କ୍ୟାବିନେଟର ଅନୁମୋଦନ

ସମୁଦ୍ର କୂଳ ପବନ ଶକ୍ତି ଉପରେ ବିଶେଷ ଧ୍ୟାନ ଦେଇ ଅକ୍ଷୟ ଶକ୍ତି କ୍ଷେତ୍ରରେ ରଣନୈତିକ ସହଯୋଗ ପ୍ରଦାନ କରିବା ପାଇଁ ଭାରତ ସରକାରଙ୍କ ନୂତନ ଓ ଅକ୍ଷୟ ଶକ୍ତି ମନ୍ତ୍ରଣାଳୟ ଏବଂ ଡେନମାର୍କ ସରକାରଙ୍କ ଶକ୍ତି, ଉପଯୋଗ ଓ ପାଣିପାଗ ମନ୍ତ୍ରଣାଳୟ ମଧ୍ୟରେ ସ୍ୱାକ୍ଷରିତ ହୋଇଥିବା ରାଜିନାମା ଏବଂ ଭାରତରେ ଏକ ଇଣ୍ଡୋ-ଡାନିସ ଅକ୍ଷୟ ଶକ୍ତି ଉକ୍ରର୍ଷ କେନ୍ଦ୍ର ପ୍ରତିଷ୍ଠା ନେଇ ବୁଝାମଣା ପତ୍ରକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ଅନୁମୋଦନ ପ୍ରଦାନ କରିଛନ୍ତି । ଏହି ରାଜିନାମା ନୂଆଦିଲ୍ଲୀଠାରେ 2019 ମାର୍ଚ୍ଚ ମାସରେ ସ୍ୱାକ୍ଷରିତ ହୋଇଥିଲା । ଏହି ସହଯୋଗ ରାଜିନାମାର ଉଦ୍ଦେଶ୍ୟ ହେଉଛି ସମୁଦ୍ର କୂଳ ପବନ ଶକ୍ତି ଉପରେ ବିଶେଷ ଗୁରୁତ୍ୱ ପ୍ରଦାନ କରି ଉଭୟ ଦେଶ ମଧ୍ୟରେ ଅକ୍ଷୟ ଶକ୍ତି କ୍ଷେତ୍ରରେ ସହଯୋଗ ବୃଦ୍ଧି କରିବା । ସମୁଦ୍ର କୂଳ ପବନ ଶକ୍ତି ପ୍ରକଳ୍ପ ଗୁଡ଼ିକର ପରିଚାଳନା ପାଇଁ ବୈଷୟିକ କ୍ଷମତା ବୃଦ୍ଧି, ପବନ ଶକ୍ତିକୁ ନେଇ ଉଭୟ ସମୁଦ୍ର ତଟ ଏବଂ ଏହାଠାରୁ ଦୂରରେ ଉଚ୍ଚ କ୍ଷମତା ସମ୍ପନ୍ନ ଉଦ୍ୟୋଗର ବିକାଶ ଏବଂ ଏହାର ପରିଚାଳନା, ଉଚ୍ଚ ଗୁଣାତ୍ମକତା ବିଶିଷ୍ଟ ପବନ ଟର୍ବାଇନ ନିଶ୍ଚିତ କରାଇବା, ଆବଶ୍ୟକୀୟ ସରଂଜାମ ଏବଂ ପ୍ରମାଣପତ୍ରର ଆବଶ୍ୟକତା, ସମୁଦ୍ର କୂଳ ପବନ ନେଇ ପୂର୍ବାନୁମାନ ଏବଂ କାର୍ଯ୍ୟସୂଚୀ ପ୍ରସ୍ତୁତ କରିବା ଏହି ସହଯୋଗର ଅନ୍ତର୍ଭୁକ୍ତ । ଇଣ୍ଡୋ-ଡାନିସ ସମନ୍ୱିତ ଅକ୍ଷୟ ଶକ୍ତି ଉତ୍କର୍ଷ କେନ୍ଦ୍ର ଅକ୍ଷୟ ଶକ୍ତି ସମ୍ପଦ ଆକଳନ କ୍ଷେତ୍ରରେ କାର୍ଯ୍ୟ କରିବ ଯାହାର ବିଶେଷ ଗୁରୁତ୍ୱ ରହିବ ସମୁଦ୍ର କୂଳ ଏବଂ ଏହାର ଦୂରବର୍ତ୍ତୀ ସ୍ଥାନର ପବନ ଉପରେ, ପବନର ହାଇବ୍ରିଡାଇଜେସନ, ସୌର, ଜଳଜ ଏବଂ ସଂରକ୍ଷଣ ଜ୍ଞାନକୌଶଳ, ପବନ ଶକ୍ତି ଓ ଅକ୍ଷୟ ଶକ୍ତି ମଧ୍ୟରେ ସମନ୍ୱୟକରଣ, ଆର ଆଣ୍ଡ ଡିର ପରୀକ୍ଷଣ, ଦକ୍ଷତା ବିକାଶ ଏବଂ କ୍ଷମତା ବିକାଶ ଉପରେ । ଏହି ରାଜିନାମା ଉଭୟ ଦେଶ ମଧ୍ୟରେ ଦ୍ୱିପାକ୍ଷିକ ବିକାଶ ସୁଦୃଢ଼ ହେବା ନେଇ ସହାୟକ ହେବ ।
ଟି -୨୦ ବିଶ୍ୱକପ ଜିତିଥିବାରୁ ଭାରତୀୟ ଦୃଷ୍ଟିହୀନ ଦଳକୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଟି -୨୦ ବିଶ୍ୱକପ ଜିତିବା ପାଇଁ ଭାରତୀୟ ଦୃଷ୍ଟିହୀନ ଦଳକୁ ଅଭିନନ୍ଦନ ଜଣାଇଛନ୍ତି । ଭାରତୀୟ ଭିନ୍ନକ୍ଷମ କ୍ରିକେଟ୍ ପରିଷଦର ଏକ ଟୁଇଟକୁ ସେୟାର କରି ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଆମର କ୍ରୀଡାବିତ୍‍ମାନଙ୍କ ପାଇଁ ଭାରତ ଗର୍ବିତ । ଖୁସି ଯେ ଆମେ ଦୃଷ୍ଟିହୀନଙ୍କ ପାଇଁ ଥିବା ଟି -୨୦ ବିଶ୍ୱକପ ଜିତିଛୁ । ଆମ ଦଳକୁ ଅଭିନନ୍ଦନ ଏବଂ ଭବିଷ୍ୟତର ଉଦ୍ୟମ ପାଇଁ ସେମାନଙ୍କୁ ଶୁଭେଚ୍ଛା ।”
ପ୍ରଧାନମନ୍ତ୍ରୀଙ୍କୁ ସାକ୍ଷାତ କଲେ ଭାରତୀୟ ପୁଲିସ ସେବା 2017 ବ୍ୟାଚର ଶିକ୍ଷାନବିସ

ଭାରତୀୟ ପୁଲିସ ସେବା 2017 ବ୍ୟାଚର ପ୍ରାୟ 100 ଜଣ ଶିକ୍ଷାନବିସ ଅଧିକାରୀମାନେ ଆଜି (ସୋମବାର) ନୂଆଦିଲ୍ଲୀଠାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ସହ ସାକ୍ଷାତ କରିଛନ୍ତି । ପ୍ରଧାନମନ୍ତ୍ରୀ ଶିକ୍ଷାନବିସମାନଙ୍କ ସହ ମତ ବିନିମୟ ସମୟରେ କର୍ମ ପ୍ରତି ସମର୍ପଣ ଭାବନା, ବିଶେଷଜ୍ଞତା ସହ ପେଷାଦାର କାର୍ଯ୍ୟ ପ୍ରଦର୍ଶନ ଏବଂ ନ୍ୟସ୍ତ କରାଯାଇଥିବା ଭୂମିକା ତଥା ଉତ୍ତରଦାୟିତ୍ୱ ଉପରେ ଗୁରୁତ୍ୱ ପ୍ରଦାନ କରିବା ପାଇଁ ପରାମର୍ଶ ଦେଇଥିଲେ । ଶିକ୍ଷାନବିସମାନଙ୍କ ସହ ଆଲୋଚନା କାଳରେ କର୍ତ୍ତବ୍ୟ ପାଳନ କରି ସହିଦ ହୋଇଥିବା 33 ହଜାରରୁ ଅଧିକ ପୁଲିସକର୍ମୀମାନଙ୍କ ବଳିଦାନକୁ ସ୍ମରଣ କରିଥିଲେ । ସାକ୍ଷାତ କାଳରେ ସୁଶାସନ, ଅନୁଶାସନ, ଆଚାର ବ୍ୟବହାର, ମହିଳା ସଶକ୍ତିକରଣ ଏବଂ ଅପରାଧ/ଫରେନସିକ ବିଜ୍ଞାନ ଭଳି ବିଷୟଗୁଡିକ ଉପରେ ଆଲୋଚନା କରିଥିଲେ ।
ଜାତୀୟ କ୍ରୀଡ଼ା ଦିବସ ଅବସରରେ କ୍ରୀଡ଼ାପ୍ରେମୀଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ଜାତୀୟ କ୍ରୀଡ଼ା ଦିବସ ଅବସରରେ କ୍ରୀଡ଼ା ପ୍ରେମୀଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । “ଜାତୀୟ କ୍ରୀଡ଼ା ଦିବସ ଅବସରରେ ସମସ୍ତ କ୍ରୀଡ଼ାପ୍ରେମୀଙ୍କୁ ଅଭିନନ୍ଦନ । ଅସାଧାରଣ ହକି ଖେଳାଳି ମେଜର ଧ୍ୟାନଚାନ୍ଦଙ୍କୁ ତାଙ୍କ ଜୟନ୍ତୀ ଅବସରରେ ଶ୍ରଦ୍ଧାଞ୍ଜଳି । କ୍ରୀଡ଼ା ଏବଂ ଫିଟନେସ ସମ୍ପର୍କିତ କାର୍ଯ୍ୟଧାରାକୁ ଗୁରୁତ୍ୱ ପ୍ରଦାନ କରିବାକୁ ମୁଁ ଦେଶବାସୀଙ୍କୁ ଅନୁରୋଧ କରୁଛି, ଯାହାଦ୍ୱାରା କି ଏକ ସୁସ୍ଥ ଭାରତ ଗଠନ ହୋଇପାରିବ । ବିଭିନ୍ନ କ୍ରୀଡ଼ା ବର୍ଗରେ ଭାରତର ପ୍ରତିନିଧିତ୍ୱ କରିଥିବା କ୍ରୀଡ଼ାବିତମାନଙ୍କୁ ମୁଁ ଅଭିବାଦନ ଜଣାଉଛି । ସେମାନଙ୍କ କଠିନ ପରିଶ୍ରମ ଏବଂ ଦୃଢ ସଂକଳ୍ପ ଫଳରେ ଅନେକ କୀର୍ତ୍ତିମାନ ହାସଲ କରାଯାଇପାରିଛି । ଚଳିତ ବର୍ଷ ଆମ କ୍ରୀଡ଼ା କ୍ଷେତ୍ର ପାଇଁ ସଫଳତାର ବର୍ଷ ହୋଇଛି । ଆମ କ୍ରୀଡାବିତମାନେ ଏସୀୟ କ୍ରୀଡା 2018 ଏବଂ ରାଜ୍ୟଗୋଷ୍ଠୀ କ୍ରୀଡ଼ା 2018 ସହିତ ଆହୁରି ଅନେକ ପ୍ରତିଯୋଗୀତାରେ ଉତ୍କର୍ଷତା ହାସଲ କରିଛନ୍ତି,” ବୋଲି ପ୍ରଧାନମନ୍ତ୍ରୀ ପ୍ରକାଶ କରିଛନ୍ତି ।
ଜାପାନର ନୂତନ ପ୍ରଧାନମନ୍ତ୍ରୀ ମାନ୍ୟବର କିଶିଦା ଫୁମିଓଙ୍କୁ ପ୍ରଧାନମନ୍ତ୍ରୀ ଅଭିନନ୍ଦନ ଜଣାଇଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାପାନର ପ୍ରଧାନମନ୍ତ୍ରୀ ଭାବରେ ର୍ନିବାଚିତ ହୋଇଥିବା କିଶିଦା ଫୁମିଓଙ୍କୁ ଅଭିନନ୍ଦନ ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଜାପାନର ନୂତନ ପ୍ରଧାନମନ୍ତ୍ରୀ, ମାନ୍ୟବର କିଶିଦା ଫୁମିଓଙ୍କୁ ଅଭିନନ୍ଦନ ଓ ଶୁଭେଚ୍ଛା । ଭାରତ–ଜାପାନ ସ୍ୱତନ୍ତ୍ର ରଣକୌଶଳ ଏବଂ ଆର୍ନ୍ତଜାତୀୟ ସହଯୋଗକୁ ଆହୁରି ମଝବୁତ କରିବା ଏବଂ ତାଙ୍କ ସହିତ ଆମ ଅଞ୍ଚଳ ଓ ବାହାରେ ଶାନ୍ତି ଏବଂ ସମୃଦ୍ଧିର ଅଗ୍ରଗତି ପାଇଁ ଏବଂ ମୁଁ ପ୍ରସ୍ତୁତ ଅଛି ।”
ପ୍ରଧାନମନ୍ତ୍ରୀ ଆସନ୍ତାକାଲି ଗସ୍ତ କରିବେ ଆସାମ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି ଆସାମ ଗସ୍ତରେ ଯିବେ । ପ୍ରଧାନମନ୍ତ୍ରୀ ଏହି ଗସ୍ତ ଅବସରରେ ତିନସୁକିଆ ଜିଲାରେ ବ୍ରହ୍ମପୁତ୍ର ନଦୀ ଉପରେ ଡୋଲା-ସାଦିଆ ସେତୁକୁ ଉଦଘାଟନ କରିବେ । ପ୍ରଧାନମନ୍ତ୍ରୀ ଏହି ଗସ୍ତ କାଳରେ ଗୌହାଟୀଠାରେ ପ୍ରସ୍ତାବିତ ଏମ୍ସ ଏବଂ ଗୋଗମୁଖଠାରେ ଭାରତୀୟ କୃଷି ଗବେଷଣା ପ୍ରତିଷ୍ଠାନର ଆଧାରଶିଳା ରଖିବେ । ସଂଧ୍ୟାରେ ଖାନପଡାଠାରେ ଏକ ଜନସଭାକୁ ସମ୍ବୋଧିତ କରିବେ । ଟ୍ୱିଟ ଜରିଆରେ ଆସାମ ଗସ୍ତ ସଂପର୍କରେ ସୂଚନା ଦେଇ ପ୍ରଧାନମନ୍ତ୍ରୀ କହିଛନ୍ତି ଯେ ଆସାମର ଜନସାଧାରଣଙ୍କୁ ଭେଟିବା ଏବଂ ସେମାନଙ୍କ ସହ ମତ ବିନିମୟ କରିବାର ସୁଯୋଗକୁ ମୁଁ ଉତ୍ସୁକତାର ସହ ଅପେକ୍ଷା କରିଛି । ‘‘ମୁଁ ଆସନ୍ତା କାଲି ଆସାମ ଯାଇ ବିଭିନ୍ନ କାର୍ଯ୍ୟକ୍ରମରେ ଅଂଶଗ୍ରହଣ କରିବି । ଆସାମର ଜନସାଧାରଣଙ୍କ ସହ ମତ ବିନିମୟ କରିବାର ସୁଯୋଗକୁ ମୁଁ ଉତ୍କଣ୍ଠାର ସହ ପ୍ରତୀକ୍ଷା କରିଛି । ଦୁଇଟି ପ୍ରମୁଖ ପ୍ରକଳ୍ପ – ଅଖିଳ ଭାରତ ଆୟୁର୍ବିଜ୍ଞାନ ସଂସ୍ଥାନ ଏବଂ ଭାରତୀୟ କୃଷି ଗବେଷଣା ପ୍ରତିଷ୍ଠାନର ଶିଳାନ୍ୟାସ କରିବି । ଏହି ଦୁଇଟି ଯାକ ପ୍ରକଳ୍ପ ଆସାମ ଏବଂ ଉତ୍ତର-ପୂର୍ବାଂଚଳର ବିକାଶକୁ ତ୍ୱରାନ୍ୱିତ କରିବ । ବ୍ରହ୍ମପୁତ୍ର ନଦୀ ଉପରେ ଡୋଲା-ସାଦିଆ ସେତୁକୁ ଆସନ୍ତା କାଲି ଉଦଘାଟନ କରିବି । ଏହା ଆମ ଦେଶର କେତେକ ମହତ୍ତ୍ୱପୂର୍ଣ୍ଣ ଭିତ୍ତିଭୂମି ପ୍ରକଳ୍ପ ମଧ୍ୟରେ ଅନ୍ୟତମ । ସଂଧ୍ୟାରେ ଖାନପଡାଠାରେ ମୁଁ ଏକ ଜନସଭାରେ ଉଦବୋଧନ ଦେବି । ଆପଣମାନେ ନିଜ ନିଜର ମୋବାଇଲରେ http://nm4.in/dnldapp ଏହାକୁ ଦେଖିପାରିବେ’’, ବୋଲି ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି ।
ବାରଣାସୀ ସ୍ୱଚ୍ଛତା କାର୍ଯ୍ୟକ୍ରମରେ ଶ୍ରମଦାନ କଲେ ପ୍ରଧାନମନ୍ତ୍ରୀ;

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବାରଣାସୀ ସଂସଦୀୟ ନିର୍ବାଚନ ମଣ୍ଡଳୀର ଶହେନ୍ସାପୁର ଗ୍ରାମରେ ଏକ ଶୌଚାଳୟ ନିର୍ମାଣ କାର୍ଯ୍ୟରେ ଶ୍ରମଦାନ କରିଥିଲେ । ଶୌଚାଳୟ ପିଟ୍ ନିର୍ମାଣ କାର୍ଯ୍ୟରେ ଭାଗନେଇ ପ୍ରଧାନମନ୍ତ୍ରୀ ସ୍ଥାନୀୟ ଲୋକମାନଙ୍କ ସହ ମତ ବିନିମୟ କରିଥିଲେ । ଏହି ଅଂଚଳର ଗ୍ରାମବାସୀମାନେ ଖୋଲାରେ ମଳତ୍ୟାଗ ନ କରିବା ପାଇଁ ଶପଥ ନେଇଥିଲେ । ଶହେନ୍ସାପୁରର ଗ୍ରାମବାସୀମାନେ ଶୌଚାଳୟକୁ ଇଜ୍ଜତ ଘର ଭାବେ ନାମିତ କରିଛନ୍ତି । ପ୍ରଧାନମନ୍ତ୍ରୀ ସେହି ଗ୍ରାମରେ ଏକ ପଶୁଧନ ଆରୋଗ୍ୟ ମେଳା ବୁଲି ଦେଖିଥିଲେ । ସେଠାରେ ଗୋସମ୍ପଦର ସ୍ୱାସ୍ଥ୍ୟ ରକ୍ଷା, ଚିକିତ୍ସା ସୁବିଧା ବିଶେଷକରି ଗାଈଗୋରୁମାନଙ୍କର ଅସ୍ତ୍ରୋପ୍ରଚାର ଏବଂ ଅଲଟ୍ରାସୋନୋଗ୍ରାଫି ବ୍ୟବସ୍ଥା ଥିବା ବିଷୟ ପ୍ରଧାନମନ୍ତ୍ରୀଙ୍କୁ ଅବଗତ କରାଯାଇଥିଲା । ଏହି ଅବସରରେ ଏକ ଜନସଭାରେ ଉଦବୋଧନ ଦେଇ ପ୍ରଧାନମନ୍ତ୍ରୀ ପଶୁଧନ ଆରୋଗ୍ୟ ମେଳାର ସଫଳ ଆୟୋଜନ ଓ କାର୍ଯ୍ୟକାରୀତା ପାଇଁ ଉତ୍ତରପ୍ରଦେଶ ସରକାର ଏବଂ ସେଠାକାର ମୁଖ୍ୟମନ୍ତ୍ରୀ ଯୋଗୀ ଆଦିତ୍ୟନାଥଙ୍କୁ ଅଭିନନ୍ଦନ ଜଣାଇଥିଲେ । ଏହା ପଶୁପାଳନ କ୍ଷେତ୍ରରେ ଏକ ନୂଆ ପ୍ରୟାସ ହୋଇଥିବାରୁ ରାଜ୍ୟରେ ଏହି କ୍ଷେତ୍ରରେ ନିୟୋଜିତ ହିତାଧିକାରୀମାନଙ୍କୁ ଅନେକ ସୁବିଧା ମିଳିବ । ବିଶେଷକରି ଉନ୍ନତ ଗୋ-ପାଳନ ଦ୍ୱାରା ଦୁଗ୍ଧ ଉତ୍ପାଦନ ବୃଦ୍ଧି ଘଟିବ ଏବଂ ଏହାଦ୍ୱାରା ଗୋପାଳକମାନେ ବିଶେଷ ଭାବେ ଲାଭ ପାଇବେ । ଦେଶର ଅନ୍ୟାନ୍ୟ ଭାଗ ଭଳି ଉତ୍ତର ପ୍ରଦେଶରେ ମଧ୍ୟ ଦୁଗ୍ଧ ଉତ୍ପାଦନ କ୍ଷେତ୍ରରେ ସମବାୟ ସମିତିଗୁଡିକୁ ମଜବୂତ କରିବାକୁ ପଡିବ । ଜନ ମଙ୍ଗଳକୁ ତାଙ୍କ ସରକାର ଅଗ୍ରାଧୀକାର ଦେଉଥିବା ଦର୍ଶାଇ ପ୍ରଧାନମନ୍ତ୍ରୀ କହିଥିଲେ ଯେ 2022 ସୁଦ୍ଧା ଚାଷୀମାନଙ୍କର ଆୟ ଦୁଇଗୁଣା କରିବା ଲାଗି ସେ ପ୍ରତିଶୃତିବଦ୍ଧ । ଦେଶର ବିଭିନ୍ନ ଭାଗରେ ଚାଷୀଙ୍କୁ ଜମିର ଉର୍ବରତା ଓ ଚିକିତ୍ସା ଲାଗି ମୃତ୍ତିକା ସ୍ୱାସ୍ଥ୍ୟ କାର୍ଡ ବଣ୍ଟନ ପ୍ରକ୍ରିୟାକୁ ତ୍ୱରାନ୍ୱିତ କରାଯାଇଛି । ଏହା ଚାଷୀଙ୍କୁ ମୃତ୍ତିକା ପରିଚାଳନାରେ ଅନେକ ସହାୟତା ପ୍ରଦାନ କରିବ । 2022 ରେ ଭାରତର ସ୍ୱାଧୀନତାକୁ 75 ବର୍ଷ ପୁରୁଥିବାରୁ ଜନସାଧାରଣ ନିଜ ନିଜର ଶକ୍ତି ମତେ ରାଷ୍ଟ୍ର ନିର୍ମାଣ ଦିଗରେ ଅବଦାନ ଦେବାକୁ ପ୍ରଧାନମନ୍ତ୍ରୀ ଆହ୍ୱାନ ଜଣାଇଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ପ୍ରତ୍ୟେକଙ୍କଠାରେ ସ୍ୱଚ୍ଛତାର ଭାବନାକୁ ସକାରାତ୍ମକ ରୂପରେ ଭରିଦେବାକୁ ପଡିବ । ଏହା ପରିବେଶର ସୁରକ୍ଷା କରିବା ସହ ଗରିବର ସ୍ୱାର୍ଥରକ୍ଷା ଦିଗରେ ବହୁ ଉପକାରସିଦ୍ଧ ହେବ । ସ୍ୱଚ୍ଛତା ରକ୍ଷା ମାଧ୍ୟମରେ ଗରିବର ସେବା କରାଯାଇପାରିବ ଏବଂ ଏହା ଦେବ-ପୂଜା ସହ ସମାନ ବୋଲି ପ୍ରଧାନମନ୍ତ୍ରୀ କହିଥିଲେ ।
ପ୍ରଧାନମନ୍ତ୍ରୀଙ୍କ ଲେହ, ଲଦାଖ ଗସ୍ତ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଜାମ୍ମୁ ଯାତ୍ରାର ପ୍ରଥମ ଚରଣରେ ଲେହ ଓ ଶ୍ରୀନଗର ଗସ୍ତ କରିଛନ୍ତି । ଏହି ଅବସରରେ ପ୍ରଧାନମନ୍ତ୍ରୀ ସେହି କ୍ଷେତ୍ରର ବିକାଶ ନିମନ୍ତେ ନିର୍ମିତ ତଥା ନିର୍ମାଣ ହେବାକୁ ଥିବା ବିଭିନ୍ନ ପ୍ରକଳ୍ପର ଶୁଭାରମ୍ଭ କରିଛନ୍ତି ଓ ଭିତ୍ତିପ୍ରସ୍ତର ସ୍ଥାପନ କରିଛନ୍ତି । ପ୍ରବଳ ଶୀତ ସତ୍ତ୍ୱେ ଏତେ ସଂଖ୍ୟକ ଜନତା ସେଠାରେ ଉପସ୍ଥିତ ହୋଇଥିବାରୁ ସେମାନଙ୍କୁ ପ୍ରଶଂସା କରି ପ୍ରଧାନମନ୍ତ୍ରୀ କହିଲେ ଯେ ଯେଉଁମାନେ ଜଟିଳ ପରସ୍ଥିତିରେ ଜୀବନ ବଞ୍ଚନ୍ତି, ସେମାନେ ସବୁ ପ୍ରକାର ବିପଦକୁ ସାମ୍ନା କରି ଶିଖିଛନ୍ତି । ଆପଣମାନଙ୍କ ସ୍ନେହ ଶ୍ରଦ୍ଧା ମୋତେ ଆଗକୁ କାର୍ଯ୍ୟ କରିବାକୁ ପ୍ରେରଣା ଦେଉଛି ବୋଲି ସେ କହିଥିଲେ । ଲଦାଖ ବିଶ୍ୱବିଦ୍ୟାଳୟକୁ ଉଦଘାଟନ କରି ପ୍ରଧାନମନ୍ତ୍ରୀ କହିଲେ ଯେ ଯୁବ ଛାତ୍ରଛାତ୍ରୀମାନେ ଲଦାଖର ମୋଟ ଜନସଂଖ୍ୟାର ପ୍ରାୟ 40% । ଏହି କ୍ଷେତ୍ରରେ ଏକ ବିଶ୍ୱବିଦ୍ୟାଳୟ ସ୍ଥାପନ ସକାଶେ ଦୀର୍ଘ ଦିନରୁ ଦାବି ହୋଇ ଆସୁଥିଲା । ଲଦାଖ ବିଶ୍ୱବିଦ୍ୟାଳୟ ସ୍ଥାପନ ହେବା ଦ୍ୱାରା ସେମାନଙ୍କର ଏହି ଦାବି ପୂରଣ ହୋଇପାରିଛି । ଏହି ବିଶ୍ୱବିଦ୍ୟାଳୟ ଲେହ, କାର୍ଗିଲ, ନୁବ୍ରା, ଜାନସ୍କାର, ଦ୍ରାସ ଓ ଖାଲସ୍ତି ଭଳି କ୍ଷେତ୍ରରେ ଥିବା କଲେଜମାନଙ୍କୁ ନେଇ କାର୍ଯ୍ୟ କରିବ ଏବଂ ଏହାର ପ୍ରଶାସନିକ କାର୍ଯ୍ୟାଳୟ ଲେହ ଏବଂ କାର୍ଗିଲ ଠାରେ ରହିବ ଯାହା ଛାତ୍ରଛାତ୍ରୀମାନଙ୍କ ପାଇଁ ବେଶ୍‌ ସୁବିଧା ହେବ । ଏହି ଅବସରରେ ଦାତାଙ୍ଗ ଗ୍ରାମ ଠାରେ ପ୍ରଧାନମନ୍ତ୍ରୀ 9 ମେଗାୱାଟ କ୍ଷମତାବିଶିଷ୍ଟ ଦାହ ଜଳବିଦ୍ୟୁତ ପ୍ରକଳ୍ପର ଶୁଭାରମ୍ଭ କରିଥିଲେ । ଏଥିସହ ସେ 220 କେଭି କ୍ଷମତାବିଶିଷ୍ଟ ଶ୍ରୀନଗର- ଅଲୁସ୍ତେଙ୍ଗ- ଦ୍ରାସ- କାର୍ଗିଲ- ଲେହ ବିଜୁଳି ସରବରାହ ଲାଇନର ମଧ୍ୟ ଶୁଭାରମ୍ଭ କରିଥିଲେ । ଏହି ପ୍ରକଳ୍ପର ଶୁଭାରମ୍ଭ ଅବସରରେ ପ୍ରଧାନମନ୍ତ୍ରୀ କହିଲେ ଯେ ଆମେ ବିଳମ୍ବର ସଂସ୍କୃତିକୁ ଢ଼େର ପଛରେ ଛାଡ଼ିଆସିଛୁ । ସରକାର ଏକଥା ସୁନିଶ୍ଚିତ କରୁଛନ୍ତି ଯେ ସେ ଭିତ୍ତିପ୍ରସ୍ତର ସ୍ଥାପନ କରିଥିବା ସବୁ ପ୍ରକଳ୍ପ ଯେଭଳି ତାଙ୍କ ଦ୍ୱାରା ହିଁ ଲୋକାର୍ପିତ ହେବ । ଏହି ଅବସରରେ ଆଜି ଲଦାଖ ଠାରେ ପାଞ୍ଚଟି ପର୍ଯ୍ୟଟନ ଓ ଟ୍ରେକିଂ ରୁଟର ଶୁଭାରମ୍ଭ କରାଯାଇଥିଲା । ପ୍ରଧାନମନ୍ତ୍ରୀ କହିଲେ ଯେ ଜୀବନ ଧୀରେ ଧୀରେ ସହଜସାଧ୍ୟ ହେଉଛି । ତାହା ଆର୍ଥିକ ଦୃଷ୍ଟିକୋଣରୁ ଓ ସହରକୁ ସହର ଯୋଡ଼ି ହୋଇ ଯାଉଛଇ । ଏକଦା ବିଳାଶପୁର ମନାଲୀ ଲେହ ରେଳ ଲାଇନ ସଂପୂର୍ଣ୍ଣ ହେଲେ ଦିଲ୍ଲୀ ଏବଂ ଲେହ ମଧ୍ୟରେ ଦୂରତା ଢ଼େର ମାତ୍ରାରେ ହ୍ରାସ ପାଇବ । ଲେହଠାରେ ପ୍ରଧାମନମନ୍ତ୍ରୀ କୁଶୋକ ବକୁଲା ରିମପୋଛି (କେବିଆର) ବିମାନବନ୍ଦରର ନୂତନ ଟର୍ମିନାଲ ନିର୍ମାଣର ଶିଳାନ୍ୟାସ ଏକ ପ୍ଲାକର ଉନ୍ମୋଚନ କରିଥିଲେ । ନୂତନ ର୍ଟମିନାଲ ସେଠାରେ ଯାତ୍ରୀମାନଙ୍କ ଯାତାୟାତକୁ ସମସ୍ତ ପ୍ରକାର ସୁବିଧାସୁଯୋଗ ଯୋଗାଇଦେବ ବୋଲି ପ୍ରଧାନମନ୍ତ୍ରୀ କହିଥିଲେ । ଏହି ସବୁ ପ୍ରକଳ୍ପ ଏଠାକାର ଲୋକମାନଙ୍କୁ ବିଜୁଳି ଶକ୍ତି ଠାରୁ ଆରମ୍ଭ କରି ଯୋଗାଯୋଗ ଏବଂ ପର୍ଯ୍ୟଟକମାନଙ୍କୁ ଏଠାକୁ ଆସିବାକୁ ଏବଂ ଏଠାକାର ପ୍ରାକୃତିକ ସୌନ୍ଦର୍ଯ୍ୟର ମଜା ନେବାକୁ ବିପୁଳ ସୁଯୋଗ ପ୍ରଦାନ କରିବ । ଏହା ଦ୍ୱାରା ଏଠାକାର ଗ୍ରାମଗୁଡ଼ିକରେ ଜୀବନ ଜୀବିକା ବୃଦ୍ଧି ପାଇବ ଏବଂ ତାହା ସହଜସାଧ୍ୟ ହେବ । ଏହା ଅତିରିକ୍ତ ପ୍ରୋଟେକ୍ଟେଡ଼ ଏରିଆ ପରମିଟର ଅବଧିକୁ 15 ଦିନକୁ ବୃଦ୍ଧି କରାଯାଇଛି । ଏବେ ପର୍ଯ୍ୟଟକମାନେ ସେମାନଙ୍କର ଲେହ ରହଣିକୁ ଅଧିକ ସମୟ ପର୍ଯ୍ୟନ୍ତ ଉପଭୋଗ କରିପାରିବେ । ପ୍ରଧାନମନ୍ତ୍ରୀ କହିଲେ ଯେ ଏଲଏଏଚଡ଼ିସି ଆଇନରେ ସାମାନ୍ୟ ପରିବର୍ତ୍ତନ ଘଟାଯାଇଛି ଏବଂ ପରିଷଦକୁ ବ୍ୟୟ ସକାଶେ ଅଧିକ ଅଧିକାର ଦିଆଯାଇଛି । ନୂତନ ସ୍ୱୟଂଶାସିତ ପରିଷଦ ଏହି କ୍ଷେତ୍ରର ବିକାଶ ପାଇଁ ଯୋଗାଇ ଦିଆଯାଉଥିବା ଟଙ୍କାକୁ ସହଜରେ ବିନିଯୋଗ କରିପାରିବ । ମଧ୍ୟବର୍ତ୍ତୀ ବଜେଟ ସଂପର୍କରେ ମତ ରଖି ପ୍ରଧାନମନ୍ତ୍ରୀ କହିଲେ ଯେ ଏହି କ୍ଷେତ୍ରର ତଫସିଲଭୁକ୍ତ ଜନଜାତିର କଲ୍ୟାଣ ସକାଶେ ବଜେଟରେ ପର୍ଯ୍ୟାପ୍ତ ପ୍ରାବଧାନ କରାଯାଇଛି । ଏଥିରେ ସରକାର 30% ବୃଦ୍ଧି ଘଟାଇଛନ୍ତି । ସେହିଭଳି ତଫସିଲଭୁକ୍ତ ଜାତି ବର୍ଗଙ୍କ ପାଇଁ ବଜେଟରେ 35% ଅର୍ଥ ବୃଦ୍ଧି କରାଯାଇଥିବା ସେ ସୂଚନା ଦେଇଥିଲେ ।
ଜନ୍ମ ବାର୍ଷିକୀରେ ଡଃ ରାମ ମନୋହର ଲୋହିଆଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ଡଃ ରାମ ମନୋହର ଲୋହିଆଙ୍କୁ ତାଙ୍କ ଜୟନ୍ତୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । “ଡଃ ରାମ ମନୋହର ଲୋହିଆ ଭାରତରେ ବିଂଶ ଶତାବ୍ଦୀର ଜଣେ ପ୍ରମୁଖ ବ୍ୟକ୍ତିତ୍ୱମାନଙ୍କ ମଧ୍ୟରୁ ଅନ୍ୟତମ । ସେ ତାଙ୍କ ବାଗ୍ମୀତାପୂର୍ଣ୍ଣ ଉତ୍ସାହ ଏବଂ ତୃଣମୂଳସ୍ତରୀୟ ରାଜନୀତି ପ୍ରତି ଥିବା ବିଶେଷ ରୁଚିକୁ ନେଇ ଏକ ସୁଷମ ସମନ୍ୱୟ ଘଟାଇଥିଲେ । ତାଙ୍କ ଉଚ୍ଚ ଚିନ୍ତାଧାରା ଏବେ ମଧ୍ୟ ସାମାଜିକ-ରାଜନୈତିକ ବିଚାରଧାରାକୁ ପ୍ରଭାବିତ କରୁଛି । ଜୟନ୍ତୀ ଅବସରରେ ମୁଁ ଡଃ ଲୋହିଆଙ୍କୁ ଶ୍ରଦ୍ଧା ସୁମନ ଅର୍ପଣ କରୁଛି,” ବୋଲି ପ୍ରଧାନମନ୍ତ୍ରୀ ପ୍ରକାଶ କରିଛନ୍ତି ।
ଉତ୍ତରାଖଣ୍ଡ କେଦାରନାଥ ମନ୍ଦିରରେ ପୂଜା କଲେ ମୋଦୀ

ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଆଜି ଉତ୍ତରାଖଣ୍ଡ ଗସ୍ତ କରିଥିଲେ । ସେ କେଦାରନାଥ ମନ୍ଦିରରେ ପୂଜା କରିଥିଲେ ଏବଂ ସେଠାରେ ଉପସ୍ଥିତ ବହୁ ସଂଖ୍ୟାରେ ଲୋକମାନଙ୍କୁ ଅଭିବାଦନ ଜଣାଇଥିଲେ । ଏହାପରେ ପ୍ରଧାନମନ୍ତ୍ରୀ ହରିଦ୍ୱାର ଜିଲ୍ଲାରେ ପତଞ୍ଜଳି ଗବେଷଣା ପ୍ରତିଷ୍ଠାନର ଉଦ୍ଘାଟନ କରିଥିଲେ । ସେ ଔଷଧ ଉଦ୍ଭାବନ ଏବଂ ଗବେଷଣା ପରୀକ୍ଷାଗାର ବୁଲି ଦେଖିଥିଲେ । ଏହି ଅବସରରେ ତାଙ୍କ ସହ ସ୍ୱାମୀ ରାମଦେବ ଏବଂ ଆଚାର୍ଯ୍ୟ ବାଳକୃଷ୍ଣ ଉପସ୍ଥିତ ଥିଲେ । ଏହି ଅବସରରେ ପ୍ରଧାନମନ୍ତ୍ରୀ ବିଶ୍ୱାସ ପ୍ରକଟ କରି କହିଥିଲେ ଯେ ଆମର ସମୃଦ୍ଧଶାଳୀ ଐତିହ୍ୟକୁ ଆମେ ଭୁଲଯିବା ନାହିଁ କିମ୍ବା ଅଣଦେଖା କରିବା ନାହିଁ । ସେ ଆହୁରି କହିଥିଲେ ଯେ ଆମ ପୂର୍ବପୁରୁଷମାନଙ୍କ ଓଜସ୍ୱୀ ଜ୍ଞାନକୁ ଜାଗ୍ରତ ରଖାଯିବା ଆବଶ୍ୟକ । ଅନ୍ତର୍ଜାତୀୟ ଯୋଗ ଦିବସ ପାଳନ ଅବସରରେ ଅଧିକରୁ ଅଧିକ ଲୋକମାନଙ୍କୁ ଏକତ୍ରିତ କରିବା ଲାଗି ପ୍ରଧାନମନ୍ତ୍ରୀ ଆହ୍ୱାନ ଜଣାଇଥିଲେ । ସ୍ୱାସ୍ଥ୍ୟ ଏବଂ କଲ୍ୟାଣର ବିଭିନ୍ନ ଦିଗ ପ୍ରତି ଗୁରୁତ୍ୱ ଦେଉଥିବା ନୂଆ ସ୍ୱାସ୍ଥ୍ୟ ନୀତି ସମ୍ପର୍କରେ ମଧ୍ୟ ସେ ଉଲ୍ଲେଖ କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ସ୍ୱଚ୍ଛତା ହେଉଛି ସ୍ୱାସ୍ଥ୍ୟସମସ୍ୟା ନିରାକରଣର ଏକ ଗୁରୁତ୍ୱପୂର୍ଣ୍ଣ ଦିଗ । ପ୍ରଧାନମନ୍ତ୍ରୀ ମଧ୍ୟ ବିଶ୍ୱ ହର୍ବାଲ୍ ଏନସାଇକ୍ଲୋପିଡିଆର ପ୍ରଥମ ଭାଗ ଉନ୍ମୋଚନ କରିଥିଲେ ।
ଗ୍ରାମିରେ ଶ୍ରେଷ୍ଠ ଶିଶୁ ସଂଗୀତ ଆଲବମ୍ ପୁରସ୍କାର ପାଇବା ପାଇଁ ଫାଲଗୁନି ଶାହାଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଫାଲଗୁନି ଶାହାଙ୍କୁ ଗ୍ରାମିରେ ଶ୍ରେଷ୍ଠ ଶିଶୁ ସଙ୍ଗୀତ ଆଲବମ୍ ପୁରସ୍କାର ଜିତିବା ପାଇଁ ଅଭିନନ୍ଦନ ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଗ୍ରାମିରେ ଶ୍ରେଷ୍ଠ ଶିଶୁ ସଙ୍ଗୀତ ଆଲବମ୍ ପୁରସ୍କାର ଜିତିବା ପାଇଁ ଫାଲଗୁନି ଶାହାଙ୍କୁ ଅଭିନନ୍ଦନ । ଭବିଷ୍ୟତର ଉଦ୍ୟମ ପାଇଁ ତାଙ୍କୁ ବହୁତ ଶୁଭେଚ୍ଛା ।”
ଭାରତୀୟ ନିୟନ୍ତ୍ରକ ଓ ମହାଲେଖା ପରୀକ୍ଷକ କାର୍ଯ୍ୟାଳୟରେ ଏକ ଉପ ନିୟନ୍ତ୍ରକ ଓ ମହାଲେଖା ପରୀକ୍ଷକ ପଦବୀ ସୃଷ୍ଟି ନିମନ୍ତେ କ୍ୟାବିନେଟର ଅନୁମୋଦନ

ଭାରତୀୟ ନିୟନ୍ତ୍ରକ ଏବଂ ମହାଲେଖା ପରୀକ୍ଷକଙ୍କ କାର୍ଯ୍ୟାଳୟରେ ଦରମା ହାର-17 (ଏକ ଏସଟିଏସ ଲେବୁଲ ପୋଷ୍ଟକୁ ଉଚ୍ଛେଦ କରି) ରେ ଏକ ଉପ ନିୟନ୍ତ୍ରକ ଓ ମହାଲେଖା ପରୀକ୍ଷକ (ସମନ୍ୱୟ, ଯୋଗାଯୋଗ ଏବଂ ସୂଚନା ବ୍ୟବସ୍ଥା) ପଦବୀ ସୃଷ୍ଟି ନିମନ୍ତେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ କମିଟି ଅନୁମୋଦନ ପ୍ରଦାନ କରିଛନ୍ତି । ଉପ ନିୟନ୍ତ୍ରକ ଓ ମହାଲେଖା ପରୀକ୍ଷକ ରାଜ୍ୟ ଯାଞ୍ଚ ବ୍ୟବସ୍ଥା, ଟେଲି ଯୋଗାଯୋଗ ଯାଞ୍ଚ ବ୍ୟବସ୍ଥାର ତଦାରଖ କରିବା ସହିତ ଭାରତୀୟ ଯାଞ୍ଚ ଏବଂ ଏକାଉଣ୍ଟ ବିଭାଗ (ଆଇ ଏ ଆଣ୍ଡ ଏଡି) ଅନ୍ତର୍ଗତ ବିଭିନ୍ନ ସୂଚନା ବ୍ୟବସ୍ଥା (ଆଇଏସ) ପଦକ୍ଷେପ ମଧ୍ୟରେ ସମନ୍ୱୟ ରକ୍ଷାକରିବେ । ଏହି ପଦବୀସୃଷ୍ଟି ନିମନ୍ତେ ଆନୁମାନିକ 21 ଲକ୍ଷ ଟଙ୍କାର ବ୍ୟୟଭାର ଆକଳନ କରାଯାଇଛି ।
ପୂର୍ବାଂଚଳ ଅର୍ଥନୈତିକ ମଂଚ ୨୦୨୨ର ପୂର୍ଣ୍ଣ ଅଧିବେଶନରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ସମ୍ବୋଧନ

ମହାମହିମ, ରାଷ୍ଟ୍ରପତି ପୁଟିନ୍ ସମ୍ମାନିତ ଅତିଥିଗଣ, ନମସ୍କାର! ମୋତେ ଭ୍ଲାଦିଭୋସ୍ତକ ଠାରେ ଆୟୋଜିତ ହୋଇଥିବା ସପ୍ତମ ପୂର୍ବାଂଚଳ ଅର୍ଥନୈତିକ ମଂଚରେ ଆପଣଙ୍କ ସହିତ ଆଭାସୀ ରୂପରେ ଯୋଡି ହେବା ନିମନ୍ତେ ସୁଯୋଗ ମିଳିଥିବାରୁ ମୁଁ ବହୁତ ଖୁସି ଅନୁଭବ କରୁଛି । ଏହି ମାସ ଭ୍ଲାଦିଭୋସ୍ତକ ଠାରେ ଭାରତର କନ୍‌ସୁଲେଟ୍‌ର ସ୍ଥାପନାର ତିରିଶ ବର୍ଷ ପୂରଣ ହେବାକୁ ଚିହ୍ନିତ କରୁଛି । ଏହି ସହରରେ ଏକ କନ୍‌ସୁଲେଟ୍ ଖୋଲିବା କ୍ଷେତ୍ରରେ ପ୍ରଥମ ଦେଶ ଭାରତ ହିଁ ଥିଲା । ଏବଂ ସେବେ ଠାରୁ, ଏହି ସହର ଆମ ସମ୍ପର୍କର ଅନେକ ମାଇଲ୍‌ଖୁଂଟର ସାକ୍ଷୀ ହୋଇ ରହି ଆସିଛି । ବନ୍ଧୁଗଣ, ୨୦୧୫ରେ ସ୍ଥାପିତ ହୋଇଥିବା ଏହି ମଂଚ, ଆଜି ମଧ୍ୟ ପ୍ରାଚ୍ୟ ରୁଷୀୟ କ୍ଷେତ୍ରର ବିକାଶରେ ଅନ୍ତର୍ଜାତୀୟ ସହଯୋଗର ଏକ ପ୍ରମୁଖ ବିଶ୍ୱ ସ୍ତରୀୟ ମଂଚ ହୋଇ ଯାଇଛି । ଏଥି ପାଇଁ ମୁଁ ରାଷ୍ଟ୍ରପତି ପୁଟିନ୍‌ଙ୍କର ଦୂରଦୃଷ୍ଟିକୁ ପ୍ରଶଂସା କରୁଛି, ଏବଂ ତାଙ୍କୁ ବହୁତ ଶୁଭେଚ୍ଛା ଜଣାଉଛି । ୨୦୧୯ ମସିହାରେ ମୋତେ ଏହି ମଂଚରେ ଅଂଶ ଗ୍ରହଣ କରିବା ନିମନ୍ତେ ସୁଯୋଗ ମିଳିଥିଲା । ସେହି ସମୟରେ , ଆମେ ଭାରତର “ଆକ୍ଟ ଫାର୍ ଇଷ୍ଟ” ନୀତିର ଘୋଷଣା କରିଥିଲେ । ଏବଂ ଏହାର ପରିଣାମ ସ୍ୱରୂପ , ମଧ୍ୟ ପ୍ରାଚ୍ୟ ରୁଷୀୟ କ୍ଷେତ୍ର ସହିତ ବିଭିନ୍ନ କ୍ଷେତ୍ର ଗୁଡିକରେ ଭାରତର ସହଯୋଗ ଅନେକ ପରିମାଣରେ ବୃଦ୍ଧି ପାଇଛି । ଆଜି ଏହି ନୀତି ଉଭୟ ଭାରତ ଏବଂ ରୁଷିଆର “ସ୍ୱତନ୍ତ୍ର ଏବଂ ବିଶେଷାଧିକାରପ୍ରାପ୍ତ ରଣନୈତିକ ଭାଗୀଦାରିତା”ର ଏକ ପ୍ରମୁଖ ସ୍ତମ୍ଭ ହୋଇ ଯାଇଛି । ବନ୍ଧୁଗଣ, ଆମେ ଅନ୍ତର୍ଜାତୀୟ ଉତର – ଦକ୍ଷିଣ କରିଡର ପ୍ରସଙ୍ଗ ହେଉ, ଚେନ୍ନାଇ – ଭ୍ଲାଦିଭୋସ୍ତକ ମାରିଟାଇମ୍ କରିଡରର ପ୍ରସଙ୍ଗ ହେଉ କିମ୍ବା ଉତର ସାମୁଦ୍ରିକ ପଥ ହେଉ, ଯାହା ବି ପ୍ରସଙ୍ଗ ଉପରେ ଆଲୋଚନା କରିଥାଉ , ଭବିଷ୍ୟତରେ ସଂଯୋଗ ଆମର ସମ୍ପର୍କର ବିକାଶ କ୍ଷେତ୍ରରେ ମହତ୍ୱପୂର୍ଣ୍ଣ ଭୂମିକା ନିର୍ବାହ କରିବ । ଭାରତ ଆର୍କଟିକ ପ୍ରସଙ୍ଗ ଉପରେ ରୁଷ ସହିତ ନିଜର ଭାଗୀଦାରୀକୁ ସୁଦୃଢ଼ କରିବା ନିମନ୍ତେ ଇଚ୍ଛୁକ ଅଟେ । ଶକ୍ତି କ୍ଷେତ୍ରରେ ମଧ୍ୟ ଉଭୟ ଦେଶ ମଧ୍ୟରେ ସହଯୋଗର ଅନେକ ସମ୍ଭାବନା ରହିଛି । ଶକ୍ତି ସହିତ, ଭାରତ ଔଷଧ ଏବଂ ହୀରା କ୍ଷେତ୍ରରେ ମଧ୍ୟ ପ୍ରାଚ୍ୟ ରୁଷିଆରେ ମହତ୍ୱପୂର୍ଣ୍ଣ ନିବେଶ କରିଛି । ରୁଷିଆ କୋକିଂ କୋଲ (କୋଇଲା)ର ଯୋଗାଣ ମାଧ୍ୟମରେ ଭାରତୀୟ ଷ୍ଟିଲ୍ ଉଦ୍ୟୋଗ ନିମନ୍ତେ ଏକ ମହତ୍ୱପୂର୍ଣ୍ଣ ଭାଗୀଦାର ହୋଇ ପାରିବ । ଆମ ଭିତରେ ପ୍ରତିଭାର ଗତିଶୀଳତା କ୍ଷେତ୍ରରେ ମଧ୍ୟ ଉତ୍ତମ ସହଯୋଗ ରହି ପାରିବ । ଭାରତୀୟ ପ୍ରତିଭା ବିଶ୍ୱର ଅନେକ ବିକଶିତ କ୍ଷେତ୍ର ଗୁଡିକର ବିକାଶରେ ଯୋଗଦାନ ଦେଇଛନ୍ତି । ମୋର ବିଶ୍ୱାସ ରହିଛି ଯେ ଭାରତୀୟ ମାନଙ୍କର ପ୍ରତିଭା ଏବଂ ପେଶାଦାରୀ ମନୋଭାବ ମଧ୍ୟ ପ୍ରାଚ୍ୟ ରୁଷୀୟ କ୍ଷେତ୍ରରେ ଦ୍ରୁତ ଗତିରେ ବିକାଶ ଆଣି ପାରିବ । ବନ୍ଧୁଗଣ, ଭାରତର ପ୍ରାଚୀନ ସିଦ୍ଧାନ୍ତ “ବସୁଧୈବ କୁଟୁମ୍ବକମ୍‌” ଆମକୁ ସମଗ୍ର ବିଶ୍ୱକୁ ଗୋଟିଏ ପରିବାର ରୂପରେ ଦେଖିବା ନିମନ୍ତେ ଶିକ୍ଷା ଦେଇ ଆସିଛି । ଆଜିର ଜଗତୀକରଣ ବିଶ୍ୱରେ , ଦୁନିଆର କୌଣସି ଏକ ଅଂଶରେ ଘଟୁଥିବା ଘଟଣା ଗୁଡିକ ସମଗ୍ର ବିଶ୍ୱ ଉପରେ ପ୍ରଭାବ ସୃଷ୍ଟି କରିଥାଏ । ୟୁକ୍ରେନ୍ ଯୁଦ୍ଧ ଏବଂ କୋଭିଡ୍ ମହାମାରୀ ଦ୍ୱାରା ଅନ୍ତର୍ଜାତୀୟ ଯୋଗାଣ ବ୍ୟବସ୍ଥା ଶୃଙ୍ଖଳା ଉପରେ ବହୁତ ପ୍ରଭାବ ପଡିଛି । ଖାଦ୍ୟଶସ୍ୟ, ସାର ଏବଂ ଇନ୍ଧନର ଅଭାବ ବିକାଶଶୀଳ ଦେଶ ଗୁଡିକ ନିମନ୍ତେ ବହୁତ ଚିନ୍ତାର ବିଷୟ ହୋଇ ଯାଇଛି । ୟୁକ୍ରେନ ଯୁଦ୍ଧର ଆରମ୍ଭ ହେବା ଠାରୁ ହିଁ ଆମେ କୂଟନୈତିକ ମାର୍ଗ ଏବଂ ପାରସ୍ପରିକ ଆଲୋଚନାର ମାଧ୍ୟମକୁ ଆପଣେଇବାର ଆବଶ୍ୟକତା ଉପରେ ଗୁରୁତ୍ୱ ଦେଇ ଆସିଛୁ । ଆମେ ଏହି ଯୁଦ୍ଧକୁ ସମାପ୍ତ କରିବା ନିମନ୍ତେ ସମସ୍ତ ଶାନ୍ତିପୂର୍ଣ୍ଣ ପ୍ରୟାସ ଗୁଡିକୁ ସମର୍ଥନ କରୁଛୁ । ଏହି ସମ୍ବନ୍ଧରେ, ଆମେ ଖାଦ୍ୟଶସ୍ୟ ଏବଂ ସାରର ସୁରକ୍ଷିତ ରପ୍ତାନୀକୁ ନେଇ ନିକଟରେ ହୋଇଥିବା ରାଜିନାମାକୁ ସ୍ୱାଗତ କରୁଛୁ । ମୋତେ ଏହି ମଂଚକୁ ସମ୍ବୋଧିତ କରିବା ପାଇଁ ସୁଯୋଗ ଦେଇ ଥିବାରୁ ମୁଁ ପୁଣି ଥରେ ରାଷ୍ଟ୍ରପତି ପୁଟିନ୍‌ଙ୍କୁ ଧନ୍ୟବାଦ ଜଣାଉଛି । ଏବଂ ଏହି ମଂଚରେ ଉପସ୍ଥିତ ସମସ୍ତ ସଦସ୍ୟ ମାନଙ୍କୁ ହାର୍ଦ୍ଦିକ ଶୁଭେଚ୍ଛା ପ୍ରଦାନ କରୁଛି । ବହୁତ – ବହୁତ ଧନ୍ୟବାଦ ।
ପ୍ରତିରକ୍ଷା କର୍ମଚାରୀଙ୍କ ପାଇଁ ଲିଭ ଏନକେସମେଣ୍ଟ ସଂକ୍ରାନ୍ତ କ୍ୟାବିନେଟ ନିଷ୍ପତ୍ତି

30.12.1991 ରୁ 29.11.1999 ମଧ୍ୟରେ ପ୍ରତିରକ୍ଷା ବିଭାଗରେ 15 ବର୍ଷରୁ କମ ସମୟ ଚାକିରୀ କରି ମୃତ୍ୟୁବରଣ କରିଥିବା ଅଥବା ଅକ୍ଷମ ହୋଇପଡିଥିବା କର୍ମଚାରୀଙ୍କ କ୍ଷେତ୍ରରେ ନୂତନ ଲିଭ ଏନକେସମେଣ୍ଟ ବ୍ୟବସ୍ଥା ଲାଗୁ ହେବ । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଏହି ସ୍ତରର କର୍ମଚାରୀଙ୍କୁ ସର୍ବାଧିକ 180 ଦିନର ଲିଭ ଏନକେସମେଣ୍ଟ ସୁବିଧା ପ୍ରଦାନ ଲାଗି ନିଷ୍ପତ୍ତି ନିଆଯାଇଛି । 30.12.1991 ରୁ 29.11.1999 ମଧ୍ୟରେ ଏହି ଧରଣର 9777 ଜଣ ପ୍ରତିରକ୍ଷା ଅଧିକାରୀ ଏବଂ କର୍ମଚାରୀ ରହିଛନ୍ତି । ଏହି ସମୟ ମଧ୍ୟରେ କାର୍ଗିଲ ଯୁଦ୍ଧ ବେଳେ ଅପରେସନ ବିଜୟରେ ଭାଗ ନେଇ ଅନେକ ପ୍ରତିରକ୍ଷା କର୍ମଚାରୀ ସହିଦ ହେବା ସହ ଅକ୍ଷମ ହୋଇପଡିଛନ୍ତି । ସେହିପରି ଜାମ୍ମୁ-କାଶ୍ମୀର ଏବଂ ଉତ୍ତର ପୂର୍ବାଞ୍ଚଳରେ ସନ୍ତ୍ରାସବାଦ ବିରୋଧୀ କାର୍ଯ୍ୟାନୁଷ୍ଠାନ ବେଳେ ଅନେକ ପ୍ରତିରକ୍ଷା କର୍ମଚାରୀ ମୃତାହତ ହୋଇଛନ୍ତି ।
ଅଗଷ୍ଟ ୧୭ରେ ଟୋକିଓ ୨୦୨୦ ପାରାଲିମ୍ପିକ ଗେମରେ ଭାଗ ନେବାକୁ ଯାଉଥିବା ଭାରତୀୟ ଦଳ ସହ ପ୍ରଧାନମନ୍ତ୍ରୀଙ୍କ ବାର୍ତ୍ତାଳାପ

ଟୋକିଓ ୨୦୨୦ ପାରାଲିମ୍ପିକ ଗେମରେ ଭାଗ ନେବାକୁ ଯାଉଥିବା ଭାରତୀୟ ପାରା-ଆଥଲେଟ ଦଳ ସହିତ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଗଷ୍ଟ ୧୭ ପୂର୍ବାହ୍ନ ୧୧ଟା ବେଳେ ଭିଡିଓ କନଫରେନ୍ସିଂ ମାଧ୍ୟମରେ ବାର୍ତ୍ତାଳାପ କରିବେ । ୯ଟି ଖେଳ ପ୍ରତିଯୋଗିତାରେ ୫୪ ଜଣ ପାରା ଆଥଲେଟ ଭାରତକୁ ପ୍ରତିନିଧିତ୍ୱ କରିବା ପାଇଁ ଟୋକିଓ ଯିବେ । ପାରାଲିମ୍ପିକ ଖେଳରେ ଅଂଶଗ୍ରହଣ କରୁଥିବା ଏହା ସବୁଠାରୁ ବଡ ଭାରତୀୟ ଦଳ । କେନ୍ଦ୍ର କ୍ରୀଡା ମନ୍ତ୍ରୀ ଏହି ବାର୍ତ୍ତାଳାପ ବେଳେ ଉପସ୍ଥିତ ରହିବେ ।
ରାଜ୍ୟପାଳ ସମ୍ମିଳନୀର ଉଦ୍ଘାଟନୀ ସମାରୋହରେ ପ୍ରଧାନମନ୍ତ୍ରୀ ସମ୍ବୋଧନ

ପ୍ରଧାନମନ୍ତ୍ରୀ, ଶ୍ରୀ ନରେନ୍ଦ୍ର ମୋଦୀ ଆଜି ରାଷ୍ଟ୍ରପତି ଭବନରେ ରାଜ୍ୟପାଳ ସମ୍ମିଳନୀର ଉଦ୍ଘାଟନୀ ସମାରୋହକୁ ସମ୍ବୋଧିତ କରିଛନ୍ତି । ଏହି ଅବସରରେ ସେ ମତବ୍ୟକ୍ତ କରିଥିଲେ ଯେ ସମସ୍ତ ରାଜ୍ୟପାଳମାନେ ସମ୍ବିଧାନର ପବିତ୍ରତାକୁ ବଜାୟ ରଖିବା ସହିତ ସମାଜରେ ପରିବର୍ତ୍ତନ ଆଣିବାରେ ଉତ୍ପ୍ରେରକ ପ୍ରତିନିଧି ଭାବେ କାର୍ଯ୍ୟ କରିପାରିବେ । ନୂତନ ଭାରତ 2022 ର ଲକ୍ଷ୍ୟ ବିଷୟରେ ଉଲ୍ଲେଖ କରି ପ୍ରଧାନମନ୍ତ୍ରୀ ଜୋର ଦେଇ କହିଥିଲେ ଯେ ଏହାକୁ ଲୋକ ଆନ୍ଦୋଳନ କରିପାରିଲେ ଯାଇ ଲକ୍ଷ୍ୟ ହାସଲ ହୋଇପାରିବ । ଏହି କ୍ଷେତ୍ରରେ ଛାତ୍ରଛାତ୍ରୀ ଏବଂ ଶିକ୍ଷକମାନଙ୍କ ସହିତ ବିସ୍ତୃତ ଭାବେ ଆଲୋଚନା କରିବା ଲାଗି ସେ ରାଜ୍ୟପାଳମାନଙ୍କୁ ଉତ୍ସାହିତ କରିଥିଲେ । ନିକଟରେ କେନ୍ଦ୍ର ସରକାରଙ୍କ ଦ୍ୱାରା ହକାଥନ୍ ଆୟୋଜନ କରାଯାଇଥିଲା, ଏଥିରେ ଛାତ୍ରଛାତ୍ରୀ ଯୋଗ ଦେଇ ବିଭିନ୍ନ ସମସ୍ୟାର ପ୍ରଯୁକ୍ତି ମାଧ୍ୟମରେ ସମାଧାନ ପାଇଁ ପ୍ରସ୍ତାବ ଦେଇଥିଲେ । ଏ ସମ୍ପର୍କରେ ଉଦାହରଣ ଦେଇ ପ୍ରଧାନମନ୍ତ୍ରୀ କହିଥିଲେ ଯେ ବିଶ୍ୱବିଦ୍ୟାଳୟଗୁଡ଼ିକ ନବୋନ୍ମେଷ ବା ନବସୃଜନର କେନ୍ଦ୍ରସ୍ଥଳୀ ହେବା ଉଚିତ । ସେହିପରି ପ୍ରତି ରାଜ୍ୟର ଯୁବପିଢ଼ି ନିଶ୍ଚିତ ଭାବେ କ୍ରୀଡ଼ା ପ୍ରତି ଲକ୍ଷ୍ୟବଦ୍ଧ ହେବା ଉଚିତ । ସ୍ୱଚ୍ଛତା ହାସଲ ଦିଗରେ ଅନ୍ୟମାନଙ୍କ ପାଇଁ ଉଦାହରଣ ପ୍ରସ୍ତୁତ କଲା ଭଳି କାର୍ଯ୍ୟ କରି ନେତୃତ୍ୱ ନେବା ଲାଗି ସେ ରାଜ୍ୟପାଳମାନଙ୍କୁ ଆହ୍ୱାନ କରିଥିଲେ । ସେ କହିଥିଲେ ଯେ ମହାତ୍ମା ଗାନ୍ଧୀଙ୍କ 150ତମ ଜୟନ୍ତୀ ଆସନ୍ତା 2019ରେ ପାଳନ କରାଯିବ । ଆମେ ଏକ ଖୋଲା ମଳମୁକ୍ତ ଭାରତ ଗଠନ ଦିଗରେ କାର୍ଯ୍ୟ କରୁଥିବାରୁ ଏହା ଆମ ପାଇଁ ପ୍ରେରଣାର ଉତ୍ସ ହେବ । ପ୍ରଧାନମନ୍ତ୍ରୀ କହିଥିଲେ ପାର୍ବଣ ଏବଂ ବାର୍ଷିକୀ ମହାନ ପ୍ରେରଣା ଦେଇଥାଏ ଏବଂ ପରିବର୍ତ୍ତନ ଲାଗି କାର୍ଯ୍ୟ କରିବା ଦିଗରେ ଶକ୍ତି ପ୍ରଦାନ କରିଥାଏ । ସେ କହିଥିଲେ ଯେ ନଭେମ୍ବର 26 ସମ୍ବିଧାନ ଦିବସ ଏବଂ ଆମ୍ବେଦକରଙ୍କ ମହାପରିନିର୍ବାଣ ଦିବସ ଡିସେମ୍ବର 6 ତାରିଖ ମଧ୍ୟରେ ମୁଦ୍ରା ଯୋଜନାରେ ଆଦିବାସୀ, ଦଳିତ ଏବଂ ମହିଳାମାନଙ୍କୁ ବ୍ୟାଙ୍କ ଋଣ ପ୍ରଦାନ କରିବା ଲାଗି ରାଜ୍ୟପାଳମାନେ ବ୍ୟାଙ୍କଗୁଡ଼ିକୁ ଉତ୍ସାହିତ କରିପାରିବେ । ସୌର ଶକ୍ତି, ଡିବିଟି ଏବଂ କେନ୍ଦ୍ର ଶାସିତ ଅଂଚଳଗୁଡ଼ିକୁ କିରାସିନି ମୁକ୍ତ କରିବା ଦିଗରେ ସେମାନଙ୍କ ଦ୍ୱାରା ଗ୍ରହଣ କରାଯାଇଥିବା ଉତ୍ତମ କାର୍ଯ୍ୟଶୈଳୀ ଅନ୍ୟ ରାଜ୍ୟମାନଙ୍କ ସହ ବିନିମୟ କରିବା ଲାଗି ପ୍ରଧାନମନ୍ତ୍ରୀ କେନ୍ଦ୍ର ଶାସିତ ଅଂଚଳଗୁଡ଼ିକର ଉପରାଜ୍ୟପାଳମାନଙ୍କୁ ଆହ୍ୱାନ ଜଣାଇଥିଲେ । ସେ କହିଥିଲେ ଏହି ଉପଲବ୍ଧୀ ସମସ୍ତ କେନ୍ଦ୍ରଶାସିତ ଅଂଚଳରେ ଦ୍ରୁତଗତିରେ ପ୍ରସାର ଲାଭ କରିବା ଉଚିତ ।
ଡାମନ ଓ ଡିଉ ଦେୱାନୀ ନ୍ୟାୟାଳୟ (ସଂଶୋଧନ) ନିୟାମକ, 2019

ସମ୍ବିଧାନର ଅନୁଚ୍ଛେଦ 240 ଅନ୍ତର୍ଗତ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଡାମନ ଏବଂ ଡିଉ ଦେୱାନୀ ନ୍ୟାୟାଳୟ (ସଂଶୋଧନ) ନିୟାମକ, 2019 ଏବଂ ଦାଦ୍ରା ଏବଂ ନଗର ହାଭେଳୀ (ଦେୱାନୀ ନ୍ୟାୟାଳୟ ଏବଂ ବିବିଧ ବ୍ୟବସ୍ଥା) ସଂଶୋଧନ ନିୟାମକ, 2019କୁ ମଞ୍ଜୁର କରିଛନ୍ତି । ଲାଭ : ଏହି ପଦକ୍ଷେପ ଫଳରେ ନ୍ୟାୟିକ ସେବାରେ ସମାନତା ଆଣିବାରେ ସହାୟକ ହେବ । ବର୍ତ୍ତମାନର ସୀମିତ ଆର୍ଥିକ କ୍ଷେତ୍ରାଧିକାର କାରଣରୁ ଆବେଦନକାରୀମାନଙ୍କୁ ଅପିଲ ଦାଖଲ କରିବା ଲାଗି ମୁମ୍ବାଇ ଯିବା ପାଇଁ ପଡ଼ୁଥିବା ଅସୁବିଧା ଦୂର କରିବାରେ ସହାୟତା ମିଳିପାରିବ । ବୃଦ୍ଧି ପାଇଥିବା ଆର୍ଥିକ କ୍ଷେତ୍ରାଧିକାର ଫଳରେ କେନ୍ଦ୍ର ଶାସିତ ପ୍ରଦେଶରୁ ବାହାରକୁ ନଯାଇ ମଧ୍ୟ ଆବେଦନକାରୀମାନଙ୍କୁ ସହଜରେ ନ୍ୟାୟ ପ୍ରଦାନ ସୁନିଶ୍ଚିତ ହୋଇପାରିବା ବ୍ୟତୀତ ନ୍ୟାୟ ପ୍ରଦାନ ପ୍ରକ୍ରିୟା ତ୍ୱରାନ୍ୱିତ ହୋଇପାରିବ ।
କାର୍ଗିଲ ବିଜୟ ଦିବସ ଅବସରରେ ବୀର ସୈନିକମାନଙ୍କ ସ୍ମୃତି ପ୍ରତି ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କାର୍ଗିଲ ବିଜୟ ଦିବସ ଅବସରରେ ଭାରତ ପାଇଁ ଲଢ଼େଇ କରିଥିବା ବୀର ସୈନିକମାନଙ୍କ ସ୍ମୃତି ପ୍ରତି ଗଭୀର ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । “କାର୍ଗିଲ ବିଜୟ ଦିବସ ପାଳନ ଅବସରରେ ଭାରତ ପାଇଁ ଶେଷ ନିଃଶ୍ୱାସ ଥିବା ପର୍ଯ୍ୟନ୍ତ ସଂଗ୍ରାମ କରିଥିବା ପ୍ରତ୍ୟେକ ବୀର ସୈନିକଙ୍କୁ ମୁଁ ମଥାପାତି ଶ୍ରଦ୍ଧାଞ୍ଜଳି ଜଣାଉଛି । ସେମାନଙ୍କ ବୀରତାପୂର୍ଣ୍ଣ ତ୍ୟାଗ ଓ ଆତ୍ମବଳୀ ଆମ୍ଭମାନଙ୍କୁ ପ୍ରେରଣା ଦିଏ । ସୀମାନ୍ତରେ ଅନୁପ୍ରବେଶକାରୀମାନଙ୍କୁ ତଡ଼ିବା ପାଇଁ ଭାରତୀୟ ଜବାନମାନେ ଅସୀମ ସାହସର ସହ ଯେଉଁ ଅବିସ୍ମରଣୀୟ ଏବଂ ଔଚିତ୍ୟପୂର୍ଣ୍ଣ ଜବାବ ଦେଲେ ସେହି ନିର୍ଭିକତାକୁ ଭାରତବାସୀ କେବେହେଲେ ଭୁଲିପାରିବେ ନାହିଁ । 1999 ରେ ଭାରତର ରାଜନୈତିକ ନେତୃତ୍ୱ ଯେଉଁ ଦୃଢ଼ତା ପ୍ରଦର୍ଶନ କରିଥିଲା ତାକୁ ଆମେ ଆଜି ଗର୍ବର ସହ ପୁନଃସ୍ମରଣ କରୁଛୁ, ଯାହାକି କାର୍ଗିଲରେ ଏକ ନିଷ୍ପତିମୂଳକ ବିଜୟ ଆଣି ଦେଇଥିଲା,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
UNFCC ପ୍ରାୟୋଜିତ COPରେ ଜଳବାୟୁ ପରିବର୍ତ୍ତନ ଜନିତ ଆଲୋଚନାରେ ଭାରତର ଆଭିମୁଖ୍ୟକୁ କ୍ୟାବିନେଟ ଅନୁମୋଦ

ଜଳବାୟୁ ପରିବର୍ତ୍ତନ ସଂକ୍ରାନ୍ତ ମିଳିତ ଜାତିସଂଘ ସମ୍ମିଳନୀ ଢ଼ାଂଚା (ରେ ଜଳବାୟୁ ପରିବର୍ତ୍ତନ ସଂକ୍ରାନ୍ତରେ ଭାରତର ଆଭିମୁଖ୍ୟ ଗରିବ ତଥା ବିପଦପୂର୍ଣ୍ଣ ଅବସ୍ଥାରେ ଥିବା ଗୋଷ୍ଠୀଙ୍କ ସ୍ଵାର୍ଥରକ୍ଷା ଲାଗି ଉଦ୍ଦିଷ୍ଟ । ତେଣୁ ସେମାନଙ୍କ ସ୍ଵାର୍ଥକୁ ସୁରକ୍ଷିତ ରଖିବା, ସେମାନେ ସହ୍ୟ କରୁଥିବା କ୍ଷୟକ୍ଷତିର ଭରଣା ସହ ବିକାଶ ପ୍ରକ୍ରିୟାକୁ ଜାରି ରଖିବା ଲାଗି ଭାରତ ଦାବି କରିଆସୁଛି । ଏହାଦ୍ୱାରା ଦେଶର ସମସ୍ତ ବର୍ଗ ଉପକୃତ ହେବେ । ସବୁଜ ବାଷ୍ପ ନିର୍ଗମନ ସହ ଗୋଟିଏ ରାଷ୍ଟ୍ରର ବିକାଶ ଓ ପ୍ରଗତି ଜଡିତ । ଜଳବାୟୁ ପରିବର୍ତ୍ତନର କୁପ୍ରଭାବକୁ ପ୍ରତିହତ କରିବା ବେଳେ ଭାରତ ତଥା ବିକାଶଶୀଳ ରାଷ୍ଟ୍ରଙ୍କ ବିକାଶ ଆଭିମୁଖ୍ୟ ପ୍ରତି ଦୃଷ୍ଟି ଦିଆଯିବା ଉଚିତ । ଭାରତ ପକ୍ଷରୁ ପ୍ରସ୍ତୁତ ଚିଠା କାର୍ଯ୍ୟସୂଚୀରେ ତାହା ବର୍ଣ୍ଣିତ ହୋଇଛି ଯାହାକି ଦେଶ ଗ୍ରହଣ କରୁଥିବା ବ୍ୟବସ୍ଥା ଆବଶ୍ୟକତାକୁ ପୂରଣ କରିବ ।
ଫିଜି ପ୍ରଧାନମନ୍ତ୍ରୀ ଭାବେ ନିର୍ବାଚିତ ସିତିଭେନି ରାବୁକାଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଫିଜି ପ୍ରଧାନମନ୍ତ୍ରୀ ଭାବେ ନିର୍ବାଚିତ ହୋଇଥିବା ସିତିଭେନି ରାବୁକାଙ୍କୁ ଶୁଭେଚ୍ଛା ଜଣାଇଛନ୍ତି । ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି; “ଫିଜି ପ୍ରଧାନମନ୍ତ୍ରୀ ଭାବେ ନିର୍ବାଚିତ ହୋଇଥିବା ଅଭିନନ୍ଦନ @slrabuka । ଭାରତ ଓ ଫିଜି ମଧ୍ୟରେ ଥିବା ଘନିଷ୍ଠ ତଥା ଦୀର୍ଘ ବର୍ଷର ସମ୍ପର୍କକୁ ଆହୁରି ମଜବୁତ କରିବା ପାଇଁ ମିଳିତ ଭାବେ କାମ କରିବାକୁ ଆଗ୍ରହୀ ।”